Saak oor Wolhuterskop-natuurreservaat draai dalk in hof | Maroela Media
"Ace Magashule, die Vrystaatse premier se uitlatings die afgelope naweek dat die grond van die Wolhuterskop-natuurreservaat destyds van die oorspronklike eienaars gesteel is, is onverantwoordelik en kom op aanhitsing neer," sê CW Els, AfriForum se organiseerder vir die Vrystaat.
"Die LUR vir ekonomiese ontwikkeling het op sy beurt gesê dat 'n gedeelte van die natuurreservaat moontlik vir die Tyrannus Apostoliese Kerk afgeskort kan word. Dit dra by tot 'n gevoel van grondonteiening, en dit is onaanvaarbaar," sê Els.
Voor enige stuk grond aan enigiemand of 'n instelling gegee kan word, moet daar deeglike openbaredeelnameprosesse geskied, wat nie hier die geval was nie.
Die Tyrannus Apostoliese Kerk het weer die naweek sy saamtrek by Wolhuterskop gehou, en soos verlede jaar het daar 'n veldbrand ontstaan. Die Dihlabeng Munisipaliteit het weereens aan die kerk toestemming verleen op voorwaarde dat daar byvoorbeeld onder geen omstandighede vuur gemaak mag word nie en dat die kerk sy eie ablusiefasiliteite moet voorsien.
Volgens Cyril Atkins, voorsitter van die AfriForum-tak in Bethlehem het daar Saterdag weer 'n brand uitgebreek en moes van die byna 60 busse spoedig geskuif word. Daar is Sondag weer vuurgemaak. AfriForum hou die Munisipaliteit aanspreeklik. "Verlede jaar was daar drie veldbrande, en daar is reeds kriminele klagtes teen die munisipaliteit gelê. Die departement van landbou, bosbou en visserye se adjunk-direkteur, mnr. Malcolm Proctor, gaan Donderdag, 10 Oktober 2013 self Bethlehem besoek om die saak te ondersoek."
Die ANC het volgens mediaberigte tydens die kerksaamtrek stemme gewerf vir aanstaande jaar se nasionale verkiesing. "AfriForum sal nie toelaat dat Wolhuterskop 'n politieke speelbal word nie, en ons beskou die LUR en Premier se uitlatings in 'n baie ernstige lig," het Els afgesluit.
Verband tussen Hazyview-aanvalle, sê polisie
Wolhuterskop behoort aan die mense wat belasting betaal en nie aan Munisipaliteit of Ace nie. Die Munisipaliteit moet hierdie Natuurreservaat net bestuur. Die grond is nie gesteel deur vorige regering nie dit behoort aan Belastingbetalers wit, swart, pienk of geel. Pas dit op en beskerm ons natuur. En basta Ace gaan maak jou mond oop in Parys.
Ace Magasule kan eerder die hopelose Bethlehem munisipaleteit sê om een van die mooiste dorpe ind die Vrystaat terug te bring in die toestand wat dit was voor 1994. Bethlehem gaan totaal agteruit Behalwe strate wat verval en soveel ander dinge wat agteruit gaan of heeltemal tot niet gaan, spoel Magasule sy mond uit oor iets wat hom glad nie aan gaan nie. Gaan kyk net na die midde dorp, een groot varkhok. selfs Die stadsaal en die gras perke om die stadsaal lyk soos n varkhok.mense sit daar en eet, veral tussen een en twee en as jy daar… Lees meer »